七哀诗
炎运觏阳九，群盗肆陆梁。中原尽沦没，烽火遥相望。宫阙成荆榛，草木玄以黄。离兽东西驰，羁鸟不成行。登高发长叹，感慨心内伤。出门何所之，去去适他乡。他乡路阻修，川途浩纵横。孤儿啼草间，思妇怨青阳。吴会为邱墟，无复冠与裳。言念生平交，睽隔天一方。远望使我愁，伫立以徬徨。
主题：思乡
情感：愁绪、哀伤、想家